|  |  |
| --- | --- |
|  |  |
|  |
|  |
|  |
|  |
|  |

1. Puolustusvoimista annettu laki (551/2007) 14 § ja 15 § (932/2015)
2. Laki oikeudenkäynnistä hallintoasioissa (808/2019)
3. Hallintolaki (434/2003)
4. PVHSMK - PEOIKOS 105 HT294/5.5.2023 Toiminta Puolustusvoimien tilapäiseen käyttöön otetuilla kiinteistöillä

|  |
| --- |
| KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN SEKÄ LIIKKUMISEN RAJOITTAMINEN HARJOITUSKÄYTTÖÖN OTETUILLA ALUEILLA KARJALAN LENNOSTON JOHTAMASSA ILMAVOIMIEN JOUKKOKOULUTUSKAUDEN PÄÄTTÖHARJOITUKSESSA 2/2024 |

# Päätös kiinteistöjen tilapäisestä käyttämisestä ja liikkumisen rajoittamisesta

Puolustusvoimat ottaa puolustusvoimista annetun lain 14 §:n nojalla tilapäisesti käyttöönsä liitteessä 1 yksilöidyt yksityisten omistamat alueet Kuopiossa ja Siilinjärvellä ajalla 20.11.2024 klo 08:00 - 28.11.2024 klo 22:00 sekä Joensuussa 24.11.2024 klo 06:00 – 27.11.2024 klo 22:00.

Puolustusvoimat rajoittaa liikkumista puolustusvoimista annetun lain 15 §:n nojalla harjoituskäyttöön otetuilla liitteessä 1 yksilöidyillä yksityisten omistamilla alueilla Kuopiossa ja Siilinjärvellä ajalla 20.11.2024 klo 08:00 - 28.11.2024 klo 22:00 sekä Joensuussa 24.11.2024 klo 06:00 – 27.11.2024 klo 22:00.

# Kiinteistöjen tilapäinen käyttäminen

Lain puolustusvoimista 2 luvun 14 §:n mukaan Puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan tai puolustusvalmiuden kohottamisen kannalta välttämätöntä.

Jos Puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, Puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi päättää kiinteistöjen käyttämisestä. Päätös voidaan tällöin antaa tiedoksi hallintolain [(434/2003)](../2003/20030434) mukaisella yleistiedoksiannolla.

Karjalan lennoston johtama Ilmavoimien joukkokoulutuskauden päättöharjoitus (JPH 2/24) ulottuu päätöksen liitteessä 1 oleville yksityisten omistamille alueille Siilinjärvellä, Kuopiossa ja Joensuussa. Harjoituksen ajankohta on 20.11.- 28.11.2024.

Karjalan lennoston johtama Ilmavoimien joukkokoulutuskauden päättöharjoitus (JPH 2/24) ei ole toteutettavissa sen laadun perusteella pelkästään puolustusvoimien pysyvässä käytössä olevilla alueilla.

Poikkeusolojen joukkojen harjoittaminen edellyttää ajoittain laajojen alueiden käyttöä myös muualla Pohjois-Savon ja Pohjois-Karjalan alueilla. Näin kyetään harjoittamaan joukkojen taktisesti oikeita käyttöperiaatteita. Tällä perusteella Puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössään olevia kiinteistöjä.

# Käytön rajoitukset ja käytöstä mahdollisesti aiheutuneet vahingot

Puolustusvoimilla ei ole oikeutta käyttää asuinrakennuksia, niihin liit-tyviä piha- ja puutarha-alueita, korjaamattomia viljelysmaita eikä maa- ja metsätaloudellisia koekenttiä.

Puolustusvoimat ei saa aiheuttaa tarpeetonta haittaa tai vahinkoa omaisuudelle käyttäessään tilapäisesti muita kuin puolustusvoimien kiinteistöjä.

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä pyydetään ottamaan yhteyttä harjoituksen aikana tässä päätöksessä mainittuihin yhteyshenkilöihin vahingon laadun ja määrän toteamiseksi. Harjoituksen jälkeen todettujen vahinkojen osalta pyydetään ottamaan yhteyttä Karjalan lennostoon.

# Liikkumista koskeva rajoitus

Lain puolustusvoimista 2 luvun 15 §:n mukaan, jos sotilaalliset syyt tai ulkopuolisten suojaaminen vaaroilta välttämättä sitä vaatii, voidaan kieltää asiattomilta Puolustusvoimien käytössä olevalla alueella tai kohteessa liikkumisen tai rajoittaa sitä.

Karjalan lennosto rajoittaa harjoitustoimintaan kuulumattomien liikkumista harjoituskäyttöön otetuilla alueilla Kuopiossa ja Siilinjärvellä 20.11. – 28.11.2024 sekä Joensuussa 24.11. – 27.11.2024.

Harjoituskäyttöön otettuja alueita käytetään materiaalin säilytykseen ja joukkojen ryhmitykseen. Alueilla tapahtuva toiminta voi lisäksi aiheuttaa vaaraa ulkopuolisille.

Näin ollen määritetyllä alueella liikkuminen ilman puolustusvoimien lupaa on rajoitettu sotilaallisista syistä ja ulkopuolisten suojaamiseen liittyvistä syistä.

Karjalan lennosto voi myöntää oleskelu- ja vierailuluvan alueelle, jota liikkumiskielto tai -rajoitus koskee, jos hakijalla on työtehtävistä, asumisesta tai vastaavasta syystä johtuva perusteltu tarve liikkua puolustusvoimien käytössä olevalla alueella.

# Oikaisuvaatimus

Kiinteistön tilapäistä käyttöä koskevaan päätökseensaa vaatia oikaisua siten kuin hallintolain 7 a luvussa säännellään.

Päätöstä noudatetaan muutoksenhausta huolimatta, jollei muutoksenhakuviranomainen kiellä täytäntöönpanoa.

Oikaisuvaatimusohje on liitteenä 2.

# Tiedoksianto

Hallintolain 9 luvun 55 §:n mukaan tiedoksianto voidaan toimittaa yleistiedoksiantona, jos sitä ei voida toimittaa tavallisena tai todisteellisena tiedoksiantona. Yleistiedoksiantoa voidaan käyttää myös silloin, kun asiakirja on annettava tiedoksi kolmellekymmenelle tiedossa olevalla henkilölle tai, kun henkilöiden lukumäärää ei tiedetä.

Päätös annetaan tiedoksi yleistiedoksiantona puolustusvoimat.fi -verkkosivulla liitteen 2 mukaisesti.

# Toimivalta

Laki puolustusvoimista 2 luvun 14 §:n 4 momentin ja 15 §:n 1 momentin mukaan päätöksen voi tehdä puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja.

# Yhteystiedot

Maastovaurioasioissa yhteyshenkilö materiaalipäällikkö Antti Maijala puh 0299 234 111. Karjalan lennostossa asiaa hoitaa kapteeni Toni Könttä puh 0299 230350 ja kapteeni Marko Räsänen puh 0299 230270.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Lennoston komentaja | | | Eversti | Johan Anttila | |  | | |  | | | Oikeusupseeri | | | Kapteeni | Marko P Leinonen | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |  |

|  |  |
| --- | --- |
| JAKELU | KARLSTO yksiköt ja esikunnan osastot ja lentoturvaupseeri  Joensuun kaupunki  Kuopion kaupunki  Siilinjärven kunta  Liperin kunta  Kontiolahden kunta  Polvijärven kunta |

|  |  |
| --- | --- |
| TIEDOKSI | ILMAVE OPOS postin käsittelijät  ILMAVE oikeudellisten asioiden käsittelijät |